ms sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms en nl id id pl id id id id ms id id id id id ms id id id id id id id id id id ms en id hu id id id id ms id ms ms ms id ms id ms ms id id id id id id ms id id id id id id id id id id ja id id ms ms id id id en ms ms en en en en en en en id id id id ms en id id jv ms id id it es id id en id ms ms ms ms ms ms
Penyakit Saraf MS Dalam Kalangan Wanita 20-an & 30-an, Ambil Tahu!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Sistem Saraf & Otak
Ayuh jadi yang pertama untuk memberi komen!
Sertai Kami atau Log Masuk untuk menghantar komen
AWAS! Penyakit Saraf Multiple Sclerosis Punca Wanita Muda Sukar Orgasme!
Ditulis oleh Nisreen Nadiah Disemak pada 15/02/2022
Disemak secara perubatan oleh Dr. Ahmad Wazir Aiman
Pernah dengar penyakit saraf multiple sclerosis (MS)? Ia adalah sejenis penyakit neurologi autoimun yang menyebabkan keradangan sistem saraf pusat.
Sebagai penyakit saraf yang rumit dan jarang dilihat, MS sering disalah tafsir atau dilupakan.
Tetapi memandangkan MS menyebabkan masalah neurologi malang yang tidak dapat dipulihkan, jadi penting untuk kita fahami tanda-tandanya pada wanita.
Apa itu penyakit saraf multiple sclerosis?
Sebelum penulis kupas dengan lebih lanjut, adalah wajar untuk kita memahami penyakit saraf MS ini dengan lebih mendalam.
MS berlaku apabila sistem imun menyerang selaput mielin, yang merupakan lapisan perlindungan berasaskan lemak, yang menyelaputi serat-serat saraf antara setiap selaput mielin.
Serangan ini menyebabkan berlakunya keradangan yang meluas dalam sistem saraf pusat lantas tisu-tisu parut akan terhasil.
Pembentukan tisu-tisu parut ini mengganggu fungsi konduksi impuls saraf sekali gus menyebabkan gangguan deria seperti penglihatan, sensasi, kekuatan otot dan juga keupayaan kognitif.
Jika dibiarkan tanpa rawatan, multiple sclerosis mampu menyebabkan atropi otak dan kehilangan upaya fizikal.
Selain itu, MS adalah penyakit dengan gejala yang tidak dapat diramalkan yang boleh berbeza-beza intensitinya.
Mengesan gejala awal MS adalah sangat penting!
Apa yang pembaca perlu faham, secara umumnya setiap penghidap penyakit saraf MS boleh mengalami simptom yang berbeza.
Jadi semua orang harus mempunyai kesedaran mengenai penyakit ini, terutamanya bagi para wanita yang dalam lingkungan usia 20-an ke 30-an untuk memperhatikan tanda-tanda awal MS.
Berikut adalah simptom-simptom awal penyakit saraf MS, teruskan pembacaan!
Dalam kajian Journal of Clinical Sleep Medicine yang meninjau lebih daripada 2,300 orang dengan penyakit MS, para penyelidik mendapati sekitar 70% pesakit mengalami sekurang-kurangnya 1 gangguan tidur, seperti insomnia, apnea tidur, atau sindrom kaki yang gelisah.
Bagi pesakit MS yang mengalami apnea tidur, ini boleh diakibatkan oleh kerosakan MS pada saraf di otak dan saraf tunjang.
Menurut Dr. Abbey Hughes, Psikologi Klinikal dan Penolong Profesor di Johns Hopkins Medicine Department of Rehabilitation Psychology and Neuropsychology,
“Disebabkan simptom keletihan yang pesakit alami, mereka cenderung untuk tidur siang atau minum kafein secara berlebihan. Jadi, ini yang bakal memberi kesan signifikan terhadap kualiti tidur pesakit pada waktu malam,” katanya.
Seperti yang kalian sedia maklum, antara simptom awal MS yang lain adalah keletihan.
Ia boleh menjadi keletihan dalam bentuk fizikal atau mental yang tidak dapat dirawat oleh tidur dan hal ini berlaku pada 75% hingga 95% pesakit.
Memandangkan ia tidak berkaitan dengan keparahan penyakit dan boleh terjadi pada tahap apa pun, ia sering menjadi indikasi penyakit MS peringkat awal untuk dikenal pasti.
Pun begitu, punca sebenar kaitan antara keletihan dan penyakit saraf ini masih belum diketahui, namun beberapa teori dikatakan dapat menjelaskannya.
Antaranya adalah kaitan dengan pengaktifan sistem imun, pesakit MS mempunyai tahap chemical messengers yang lebih tinggi iaitu sitokin.
Hal ini boleh diibaratkan sebagai badan berada di dalam mode menentang virus pada setiap masa, lantas menyebabkan pesakit berasa lesu dan kepenatan.
Di samping berasa letih, kemurungan juga boleh menjadi antara tanda awal multiple sclerosis!
Tambah Dr. Hughes lagi, apabila pesakit mengalami kondisi keradangan kronik seperti MS, ia boleh mengganggu sistem neurotransmitter yang terlibat dengan depresi.
Kemurungan juga selalunya menjadi reaksi semula jadi, lebih-lebih lagi apabila seseorang berhadapan dengan penyakit yang rumit sebegini.
Terutama bagi wanita berusia 20-an dan 30-an, lingkungan usia ini biasanya merupakan fasa pertumbuhan, perkembangan dan perubahan hidup yang boleh membawa cabaran kepada kesihatan mental.
Atas sebab itu, depresi mampu menjadi indikasi yang sangat berguna dalam mengenal pasti MS, terutamanya ketika digandingkan dengan gejala-gejala lain.
Apabila membicarakan perihal MS, masalah penglihatan biasanya jatuh ke dalam 2 kategori, iaitu:
Simptom afferent visual pathway, yang mempengaruhi cara pesakit melihat
Gangguan efferent visual pathway, yang mempengaruhi cara mata pesakit bergerak
Menurut pakar, salah satu petunjuk awal MS adalah kondisi yang disebut sebagai neuritis optik, simptom afferent visual pathway yang berlaku apabila keradangan merosakkan saraf optik.
Kondisi ini biasanya hanya mempengaruhi satu belah mata dan mengakibatkan pergerakan mata yang menyakitkan serta kehilangan penglihatan sementara.
Sebaliknya, gangguan efferent visual pathway boleh menyebabkan ketidaksejajaran okular, pesakit bakal mengalami pergerakan mata yang tidak terkawal, berganda atau berulang.
Disfungsi seksual, atau seperti mengalami kesukaran untuk mencapai orgasme, turut boleh berlaku terhadap pesakit MS.
Hal ini diakibatkan oleh input sensori yang tidak cukup untuk kembali ke saraf tunjang, jelas Dr. Timothy Vollmer, Pakar Neurologi di University of Colorado.
Tidak ketinggalan, banyak gejala MS lain seperti kemurungan, keletihan, dan masalah pundi kencing turut berupaya mempengaruhi keinginan dan rasangan seks dari sudut psikologi.
Penyakit saraf multiple sclerosis dapat diubati- lebih awal, lebih baik
Jelas Dr. Vollmer, memandangkan rawatan MS fokus pada memperlambatkan perkembangan penyakit, jadi adalah sangat mustahak untuk memulakan rawatan secepat mungkin!
Biasanya, terdapat 3 aspek rawatan:
Terapi ubat imunologi (membantu mengatur sistem imun)
Terapi ubat simptomatik (merawat gejala tertentu)
Bersenam secara berkala dapat meningkatkan kekuatan otot, keseimbangan, dan koordinasi pada pesakit dengan tahap MS yang ringan hingga sederhana.
Terdapat juga terapi pengurusan, sama seakan terapi fizikal dan pemulihan psikologi, yang membantu pesakit dengan alatan diperlukan dalam mengendalikan cabaran fizikal dan mental yang didatangi dengan gejala MS.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Multiple Sclerosis. https://www.mayoclinic.org/diseases-conditions/multiple-sclerosis/symptoms-causes/syc-20350269. Accessed May 21, 2021.
Definition of MS. http://www.nationalmssociety.org/What-is-MS/Definition-of-MS. Accessed May 21, 2021.
Fatigue. http://www.nationalmssociety.org/Symptoms-Diagnosis/MS-Symptoms/Fatigue. Accessed May 21, 2021.
Who Gets MS? (Epidemiology). http://www.nationalmssociety.org/What-is-MS/Who-Gets-MS. Accessed May 21, 2021.
Early Signs of Multiple Sclerosis. https://www.rush.edu/news/early-signs-multiple-sclerosis. Accessed May 21, 2021.
Symptoms Multiple Sclerosis. https://www.nhs.uk/conditions/multiple-sclerosis/symptoms/. Accessed Feb 15, 2022.
Early signs of MS. https://www.mssociety.org.uk/about-ms/signs-and-symptoms/early-signs-of-ms. Accessed Feb 15, 2022.
Rasa Lesu Ketika Bangun Tidur? Lakukan Senaman Regangan Ini Untuk Kekal Segar, 10 Minit Saja!
Mengejutkan! Gangguan Tidur Apnea Boleh Jadi Punca Mati Pucuk? Ini Dapatan Kajian
Ditulis oleh Nisreen Nadiah Disemak pada 15/02/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.